
26 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 606 


ΑΠΟΦΑΣΕΙΣ 

Αριθμ. 1877/566 

Τροποποίηση συστατικής πράξης του Ν ΠΔΔ Κέ¬ 
ντρο Μικρασιατικού Πολιτισμού Δήμου Καισα- 
ριανής "Μικρά Ασία". 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28 Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 239 και 240 του ν. 3463/ 
2006 (ΦΕΚ 114/Α72006) «Κύρωση του Κώδικα Δήμων 
και Κοινοτήτων». 

5. Τις διατάξεις του άρθρου 16 του ν. 4147/2013 
(ΦΕΚ 98/Α72013) περί δημοσίευσης των αποφάσεων 
που αφορούν ΝΠΔΔ των ΟΤΑ α' βαθμού. 

6. Την 29/10-2-1994 απόφαση του Δημοτικού Συμβου¬ 
λίου Δήμου Καισαριανής περί σύστασης του Κέντρου 
Μικρασιατικού Πολιτισμού "ΜΙΚΡΑ ΑΣΙΑ" Δήμου Καισα- 
ριανής, η οποία εγκρίθηκε με την 5960/1994 απόφαση 
Νομάρχη Αθηνών και δημοσιεύθηκε στο ΦΕΚ 398/Β7 
31-5-1994. 


7. Την 58/2011 απόφαση του Δημοτικού Συμβουλίου 
Δήμου Καισαριανής περί διατήρησης του ΝΠΔΔ Κέντρο 
Μικρασιατικού Πολιτισμού Δήμου Καισαριανής "Μικρά 
Ασία", η οποία δημοσιεύθηκε στο ΦΕΚ 1765/Β75-8-2011. 

8. Την 17/2018 απόφαση του Δ.Σ. του ΝΠΔΔ Κέντρο 
Μικρασιατικού Πολιτισμού Δήμου Καισαριανής "Μικρά 
Ασία" περί τροποποίησης της συστατικής πράξης του 
ΝΠΔΔ. 

9. Την 232/2018 απόφαση Δημοτικού Συμβουλίου Δή¬ 
μου Καισαριανής, περί τροποποίησης της συστατικής 
πράξης του ΝΠΔΔ. 

10. Την οικ. 45873/17114/01.06.2017 (ΦΕΚ 2055/Β7 
2017) απόφαση του Συντονιστή Αποκεντρωμένης Δι¬ 
οίκησης Αττικής, περί μεταβίβασης δικαιώματος υπο- 
γραφής. 

11 .Την οικ. 214/107/ 2-1 -2019 απόφαση του Συντονι¬ 
στή Αποκεντρωμένης Διοίκησης Αττικής, περί ορισμού 
Αναπληρώτριας Προϊσταμένης της Διεύθυνσης Διοίκη¬ 
σης., αποφασίσουμε: 

Τροποποιούμε τη συστατική πράξη του ΝΠΔΔ «Κέντρο 
Μικρασιατικού Πολιτισμού Δήμου Καισαριανής "Μικρά 
Ασία"» η οποία έχει πλέον ως εξής: 

Άρθρο 1 

Επωνυμία του Νομικού Προσώπου 

«ΚΕΝΤΡΟ ΜΙΚΡΑΣΙΑΤΙΚΟΥ ΠΟΛΙΤΙΣΜΟΥ ΚΑΙ ΑΝΑΔΕΙ¬ 
ΞΗΣ ΣΥΓΧΡΟΝΗΣ ΙΣΤΟΡΙΑΣ (ΚΕ.ΜΙ.ΠΟ-Α.Σ.Ι.) ΔΗΜΟΥ 
ΚΑΙΣΑΡΙΑΝΗΣ» 

Άρθρο 2 

Σκοποί του Νομικού Προσώπου 

Σκοπός του Νομικού Προσώπου (ΝΠ) είναι: 

Η ανάδειξη και την προβολή τους στο ευρύ κοινό των 
στοιχείων που συνθέτουν τη φυσιογνωμία της Καισα- 
ριανής, στο σύνολο της ιστορικής της διαδρομής και 
ειδικότερα κατά τις περιόδους: 

α) Παλαιότερα χρόνια. 

β) Μικρασιατική καταστροφή και Εγκατάσταση των 
προσφύγων. 

γ) 1940 - 1944 και ιδιαιτέρως της ΕΑΜικής Εθνικής 
Αντίστασης. 

δ) μεταπολεμική περίοδο. 

Ως τέτοια στοιχεία ιστορικής διαδρομής νοούνται: η 
γλώσσα, τα ήθη, τα έθιμα, γραπτά μνημεία, έργα τέχνης, 
φυσικά ή τεχνητά μνημεία μεγάλου φυσικού κάλους, 
αρχιτεκτονικά στοιχεία, κειμήλια, προφορικές και γρα¬ 
πτές μαρτυρίες, φωτογραφίες, βιβλία και άλλα ντοκου¬ 
μέντα, υλικά επιστημονικών ευρημάτων που όλα μαζί 
και αδιάρρηκτα συνθέτουν την ιστορική, λαογραφική 
και πολιτισμική ταυτότητα της πόλης. 

Άρθρο 3 

Επίτευξη σκοπών του Νομικού Προσώπου 

1. Μεριμνά για τη συγκέντρωση, καταγραφή, διάσωση 
και συντήρηση όλων των παραπάνω ιστορικών, λαογρα- 
φικών και πολιτιστικών στοιχείων που συνέβαλαν στη 
διαμόρφωση της ταυτότητα της πόλης και οργανώνει 
τη βέλτιστη προβολή και αξιοποίηση τους. 

2. Δύναται να συνεργάζεται με τις Υπηρεσίες του Δή¬ 
μου, τα Νομικά του Πρόσωπα, Υπουργεία, Τοπική αυτο¬ 
διοίκηση Α' και Β' βαθμού, άλλους Δήμους, Ομοσπονδίες, 
Σωματεία, Οργανώσεις, Μουσεία, Συλλόγους, Επιστημο¬ 
νικά Ιδρύματα (Ακαδημία Αθηνών, Α.Ε.Ι κ.λπ., ημεδαπής 
και αλλοδαπής, αλλά και διεθνείς οργανισμούς. 

3. Έχει την ευθύνη λειτουργίας του Μουσείου ΕΑΜι¬ 
κής Εθνικής Αντίστασης που συστήθηκε με την αριθμό 
78/2016 απόφασης του Δημοτικού Συμβουλίου της Και- 
σαριανής, που μεριμνά για τη συγκέντρωση, συντήρηση 
και έκθεση στοιχείων και ντοκουμέντων της περίοδου 
1940 -1944, με έμφαση στη δράση του ΕΑΜ στις Ανατολι¬ 
κές Συνοικίες. Το Μ.Ε.Ε.Α. στεγάζεται στον ιστορικό χώρο 
του «θυσιαστήριο της Λευτεριάς» (πάρκο Ελευθερίας), 
μετά από σχετική άδεια του Δήμου Καισαριανής και σύμ¬ 
φωνα με όσα ορίζει το παραχωρητήριο του ν. 4415/2016. 

4. Έχει την ευθύνη ίδρυσης και λειτουργίας λαογρα- 
φικού μουσείου και κέντρου μελέτης μικρασιατικής 
ιστορίας με τον τίτλο «Στέγη Μικρασιατική Ιστορία και 
Πολιτισμού» σε κατάλληλο χώρο που θα μεριμνά για 
τη συγκέντρωση, συντήρηση και έκθεση στοιχείων και 
ντοκουμέντων της μικρασιατικής καταστροφής και τη 
ζωή των προσφύγων. 

5. Έχει την ευθύνη ίδρυσης και λειτουργίας του ιστορι¬ 
κού πολιτιστικού κέντρου, ως χώρο εκμάθησης λαϊκών 
μουσικών οργάνων, διοργάνωσης συναυλιών και άλλων 
πολιτιστικών εκδηλώσεων που συνάδουν με τον χώρο. 
Το κέντρο στεγάζεται στον ιστορικό χώρο το «Χάραμα» 
που βρίσκεται μέσα στο «θυσιαστήριο της Λευτεριάς» 
(πάρκο Ελευθερίας), μετά από σχετική άδεια του Δήμου 
Καισαριανής και σύμφωνα με όσα ορίζει το παραχωρη¬ 
τήριο του ν. 4415/2016. 

6. Έχει την ευθύνη ίδρυσης και λειτουργίας Ανοιχτού 
Θεάτρου μέσα στο «Θυσιαστήριο της Λευτεριάς» (πάρκο 
Ελευθερίας) μετά από σχετική άδεια του Δήμου Καισα- 
ριανής και σύμφωνα με όσα ορίζει το παραχωρητήριο 
του ν. 4415/2016. 

7. Οργανώνει συνέδρια, συμπόσια, ημερίδες, σεμινά¬ 
ρια, βιβλιοπαρουσιάσεις, ομιλίες, συναυλίες, σταθερές 
και μη εκθέσεις καθώς και άλλες εκδηλώσεις. 


8. Δύναται να προχωρήσει στην έκδοση βιβλίων, λευ¬ 
κωμάτων, διατριβών, περιοδικών, εφημερίδων και άλ¬ 
λου είδους έντυπων, διαδικτυακών μέσων, καθώς και η 
παραγωγή ψηφιακού υλικού σε (Ϊ/ΙΘΕΟ, Θϋ, ΚΟΜ, Θ.ν.Θ 
(ντοκιμαντέρ, ταινίες) κ.α.). 

9. Δύναται να συντηρήσει Βιβλιοθήκη ειδικού ή και 
γενικού περιεχομένου. 

Άρθρο 4 

Πόροι του Νομικού Προσώπου 

Πόροι του Νομικού Προσώπου είναι: 

1. Η ετήσια τακτική επιχορήγηση του Δήμου Καισα- 
ριανής από 10.000€ έως 150.000 € με απόφαση του Δη¬ 
μοτικού Συμβουλίου. 

2. Οι πάσης φύσεως έκτακτες επιχορηγήσεις από το 
Δήμο, τα Υπουργεία, τους Οργανισμούς και την Περι¬ 
φέρεια. 

3. Οι κάθε είδους εισφορές, δωρεές, κληρονομιές ή 
κληροδοσίες, ειδικά αντίτιμα κ.λπ. 

4. Οι κάθε είδους επιδοτήσεις ή χρηματοδοτήσεις από 
διεθνείς ή υπερεθνικούς οργανισμούς. 

5. Τα έσοδα από διάφορες εκδηλώσεις, εκμετάλλευση 
αναμνηστικών αντιγράφων και εκδόσεων του Κέντρου 
και των δομών του, την πρόσοδο που προκύπτει από την 
εκμετάλλευση των περιουσιακών του στοιχείων. 

6. Τα τυχόν πνευματικά δικαιώματα από τη χρήση της 
περιουσίας του Κέντρου. Εναπόκειται σε απόφαση του 
εκάστοτε διοικητικού συμβουλίου η σχετική άδεια για 
τη χρήση αυτή και το τυχόν αντίτιμο. 

7. Οποιαδήποτε άλλη μη κατονομαζόμενη πηγή στο 
παρόν, αλλά νόμιμη πηγή. 

8. Το σύνολο των εσόδων που τυχόν προκύπτουν αξι- 
οποιούνται αποκλειστικά για τους σκοπούς του κέντρου. 

Άρθρο 5 

Περιουσία του Νομικού Προσώπου 

Η Περιουσία του Νομικού Προσώπου αποτελείται: 

1. Από την ακίνητη περιουσία που ενδεχόμενα παρα- 
χωρηθεί στο μέλλον από το Δήμο Καισαριανής ή από 
το κράτος ή από τρίτους (φυσικά ή νομικά πρόσωπα) 
υπέρ του Κέντρο. 

2. Από την κινητή περιουσία του, αποτελούμενη από 
έπιπλα, τεχνικά και τεχνολογικά μέσα, βιβλία, εκθέματα, 
έργα τέχνης και λοιπά υλικά. 

3. Από την κινητή περιουσία του, αποτελούμενη από 
ιστορικό, λαογραφικό και πολιτιστικό υλικό, το οποίο 
έχουν δωρίσει και προσφέρει κάτοικοι της Καισαριανής 
και όχι μόνο. Τα τυχόν αντίγραφα εκθεμάτων που βρί¬ 
σκονται στην κατοχή του, «ΚΕΝΤΡΟ ΜΙΚΡΑΣΙΑΤΙΚΟΥ ΠΟ¬ 
ΛΙΤΙΣΜΟΥ ΚΑΙ ΑΝΑΔΕΙΞΗΣ ΣΥΓΧΡΟΝΗΣ ΙΣΤΟΡΙΑΣ (ΚΕ. 
ΜΙ.ΠΟ-Α.Σ.Ι.) ΔΗΜΟΥ ΚΑΙΣΑΡΙΑΝΗΣ» μετά από ομόφωνη 
απόφαση από το Διοικητικό Συμβούλιο 

Άρθρο 6 

Διοίκηση του Νομικού Προσώπου 

(Σύνθεση - θητεία - Ορισμός οργάνων) 

Το Διοικητικό Συμβούλιο του Νομικού Προσώπου 
διοικείται από 11 μέλη και ορίζεται από το Δημοτικό 
Συμβούλιο αποτελούμενο από: 

α. Τον Δήμαρχο, ως Πρόεδρο, 
β. Επτά (7) Δημοτικούς Συμβούλους που ορίζει το δη¬ 
μοτικό συμβούλιο ανάλογα την δύναμη των παρατάξεων 
που εκπροσωπούνται σε αυτό ή κάτοικουςτης πόλης. 
Ομοίως ορίζονται και αναπληρωματικοί. 

γ. Ένας (1) εκπρόσωπος από τους εργαζόμενους του 
Ν.Π., εάν αυτοί ξεπερνούν τους 10 (ανεξαρτήτως εργα¬ 
σιακής σχέσης), οριζόμενο από το Διοικητικό Συμβούλιο 
του Συλλόγου Εργαζομένων του Δήμου Καισαριανής. 
Διαφορετικά και σε περίπτωση που το πλήθος των ερ¬ 
γαζομένων στο Ν.Π. υπολείπεται του αριθμού 10, τότε 
ο εκπρόσωπος ορίζεται από το Δημοτικό Συμβούλιο, με 
τον αναπληρωματικό του. 

δ.Τον εκάστοτε πρόεδρο του Διοικητικού Συμβουλίου 
του Μικρασιατικού Συλλόγου Καισαριανής ή σε περίπτω¬ 
ση αδυναμίας έτερο μέλος του Διοικητικού Συμβουλίου 
οριζόμενο από το Διοικητικό Συμβούλιο του Συλλόγου, 
με τον αναπληρωματικό του. 

ε. Τον εκάστοτε Πρόεδρο του Παραρτήματος Καισα- 
ριανής της «Πανελλήνιας Ένωσης Αγωνιστών Εθνικής 
Αντίστασης & Δημοκρατικού Στρατού Ελλάδος» ή σε 
άλλη περίπτωση μέλος που θα ορίσει η Διοικούσα Επι¬ 
τροπή του παραρτήματος, με τον αναπληρωματικό του, 
ή σε περίπτωση αδυναμία το μέλος θα το ορίσει η Κεντρι¬ 
κή Διοίκηση της «Πανελλήνιας Ένωσης Αγωνιστών Εθνι¬ 
κής Αντίστασης και Δημοκρατικού Στρατού Ελλάδος» 
που έχει έδρα την Αθήνα με τον αναπληρωματικό του. 

Η θητεία του διοικητικού συμβουλίου ακολουθεί τη 
δημοτική περίοδο. Κατά την περίοδο αυτή μπορεί να 
αντικατασταθούν μέλη με απόφαση του Δημοτικού 
Συμβουλίου. Ο ορισμός από το Δημοτικό Συμβούλιο 
γίνεται, μέσα στο πρώτο δίμηνο από την εγκατάσταση 
του Δημοτικού Συμβουλίου. 

Άρθρο 7 

Συγκρότηση του Διοικητικού Συμβουλίου 
Το Διοικητικό Συμβούλιο στην πρώτη συνεδρίαση 
μετά τον διορισμό του, που γίνεται μέσα σε δέκα (10) 
μέρες από την κοινοποίηση των διορισμών, με πρόκληση 
του Προέδρου του Διοικητικού Συμβουλίου εκλέγει με¬ 
ταξύ των μελών του τον Αντιπρόεδρο, το Γραμματέα και 
τον Έφορο υλικού και εγκαταστάσεων κατά πλειοψηφία 
και κατανέμει την ευθύνη των εντεταλμένων. 

Άρθρο 8 

Κανονισμοί λειτουργίας του Νομικού Προσώπου 
Τα της λειτουργίας του Δ.Σ του Κέντρου και των μελών 
του, και οι αρμοδιότητες τους καθορίζονται από: 

α)Τον κανονισμό διοίκησης και διαχείρισης δημοτικού 
νομικού προσώπου με την επωνυμία «ΚΕΝΤΡΟ ΜΙΚΡΑ¬ 
ΣΙΑΤΙΚΟΥ ΠΟΛΙΤΙΣΜΟΥ ΚΑΙ ΑΝΑΔΕΙΞΗΣ ΣΥΓΧΡΟΝΗΣ 
ΙΣΤΟΡΙΑΣ (ΚΕ.ΜΙ.ΠΟ-Α.Σ.Ι.) ΔΗΜΟΥ ΚΑΙΣΑΡΙΑΝΗΣ» 
β) Από τον Οργανισμού Εσωτερικής Υπηρεσίας (Ο.Ε.Υ.) 
του νομικού προσώπου του δήμου με την επωνυμία 


«ΚΕΝΤΡΟ ΜΙΚΡΑΣΙΑΤΙΚΟΥ ΠΟΛΙΤΙΣΜΟΥ ΚΑΙ ΑΝΑΔΕΙ¬ 
ΞΗΣ ΣΥΓΧΡΟΝΗΣ ΙΣΤΟΡΙΑΣ (ΚΕ.ΜΙ.ΠΟ-Α.Σ.Ι.) ΔΗΜΟΥ 
ΚΑΙΣΑΡΙΑΝΗΣ», 

Οι όποιοι κανονισμοί καταρτίζονται και ψηφίζονται 
από το Διοικητικό Συμβούλιο του κέντρου και επικυ¬ 
ρώνεται από το Δημοτικό Συμβούλιο, καθώς και κάθε 
μεταγενέστερη τροποποίηση του. 

Άρθρο 9 

Εκπροσώπηση του Νομικού Προσώπου 

Το Ν.Π. εκπροσωπείται στα δικαστήρια και κάθε αρχή 
από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

Άρθρο 10 

Λοιπές Διατάξεις 

α. Το Κέντρο διαθέτει κυκλική σφραγίδα η οποία φέ¬ 
ρει περιμετρικά την επωνυμία του και την χρονολογία 
ίδρυσης 

β. Το Κέντρο για την κάλυψη αναγκών του, μπορεί να 
προσλαμβάνει προσωπικό, σύμφωνα με τις διατάξεις 
που ισχύουν κάθε φορά για τα ΝΠΔΔ του Δήμου. 

γ. Ο Δήμος οφείλει να φροντίζει για τη στέγαση του 
Κέντρου σε χώρους ανάλογους με της αποστολής του, 
εντός των ορίων του Δήμου Καισαριανής, έως ότου 
αποκτήσει ιδιόκτητη στέγη. Ομοίως φροντίζει για τον 
ευπρεπισμό του χώρου και τα στοιχειώδη της λειτουρ¬ 
γίας του Κέντρου, για όσο διάστημα δεν είναι δυνατόν 
να μπορεί αυτό να καλύψει τις δαπάνες ή να διαθέτει το 
ανάλογο προσωπικό. 

δ. Διατηρεί βιβλίο πρακτικών, αλληλογραφίας, μπλοκ 
εισπράξεων και πληρωμών 

Άρθρο 11 

Για το έτος 2018 παραμένει η τακτική χρηματοδό¬ 
τηση που προέρχεται από τον Δήμο στο ποσό των 
15.000 ευρώ. 

Από τις διατάξεις της παρούσης αυτής δεν προκαλεί- 
ται επιπλέον δαπάνη σε βάρος του προϋπολογισμού 
του Δήμου Καισαριανής για το έτος 2018 και για το έτος 
2019, έχει προβλεφθεί δαπάνη ετήσιου ποσού 15.000,00 
ευρώ που θα βαρύνει τον Κ.Α. 00.6715.0005 του προ¬ 
ϋπολογισμού του Δήμου Καισαριανής οικονομικού 
έτους 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2019 

Με εντολή Συντονιστή 

Αποκεντρωμένης Διοίκησης 

Η Αναπληρώτρια Προϊσταμένη 

Διεύθυνσης Διοίκησης 

ΚΥΡΙΑΚΗ ΔΟΒΑΝΙΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 606/26.02.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























